ইওয়াখিম ফ্রাংক
ইওয়াখিম ফ্রাংক (জার্মান: Joachim Frank; জন্ম ১২ই সেপ্টেম্বর, ১৯৪০) জার্মান-মার্কিন জীববিজ্ঞানী এবং রসায়নে নোবেল পুরস্কার বিজয়ী। তিনি কলম্বিয়া বিশ্ববিদ্যালয়ের সাথে যুক্ত ছিলেন। তিনি একক-কণা হিম-ইলেকট্রন অণুবীক্ষণ (ক্রায়ো-ইলেক্ট্রন মাইক্রোস্কপি ক্রায়ো-ইএম) ক্ষেত্রের প্রতিষ্ঠাতা হিসাবে পরিচিত, যার জন্য তিনি জাক দ্যুবোশে এবং রিচার্ড হেন্ডারসনের সাথে যৌথভাবে ২০১৭ সালে রসায়নে নোবেল পুরস্কার লাভ করেন। তিনি ব্যাকটেরিয়া এবং সুকেন্দ্রিক জীবের রাইবোসোমের গঠন ও ক্রিয়া বিষয়ে উল্লেখযোগ্য অবদান রাখেন।